OpenLLM-France/wikimedia huggingface dataset:
# Eric Kandel

Eric Richard Kandel (Viena, 1929ko azaroaren 7a) austriar-estatubatuar psikiatriako sendagile espezialista, neurozientifiko eta irakaslea da. 2000ko Medikuntzako Nobel Saria jaso zuen Arvid Carlsson eta Paul Greengardekin batera neuronetan memoria gordetzeko oinarri biologikoa ikertzeagatik.
Vienan jaio zen jatorri juduko familia batean eta 1939an Estatu Batuetara iritsi zen naziengandik ihesi. New Yorkeko Unibertsitateko Medikuntza Eskolan ikasi zuen. Bere ikerketak psikologiaren eta neurologiaren arteko harremanean eta adimenaren oinarri biologikoetan oinarritu ziren.
Biokimikako eta biofisikako irakaslea izan zen Columbiako Unibertsitatean.

## Lan hautatuak

* Kandel, Eric R. (1976), Cellular Basis of Behaviour: An Introduction to Behavioural Neurobiology, New York: W.H. Freeman & Company, ISBN 978-0-716-70522-2
* Kandel, Eric R. (1978), A Cell - Biological Approach to Learning, New York: Society for Neuroscience, ISBN 978-0-916-11007-9.
* Kandel, Eric R. (1979), Behavioural Bio of Aplysia: Origin & Evolution, New York: W.H. Freeman & Company, ISBN 978-0-716-71070-7.
* Kandel, Eric R.; Schwartz, James H.; Jessell, Thomas M.; Siegelbaum, Steven A.; Hudspeth, A. J. (2012) [1981], Principles of Neural Science (5th ed.), New York: McGraw-Hill, ISBN 978-0-071-39011-8.
* Kandel, Eric R. (1987), Molecular Neurobiology in Neurology and Psychiatry, New York: Lippincott Williams & Wilkins, ISBN 978-0-881-67305-0.
* Kandel, Eric R.; Jessell, Thomas M.; Schwartz, James H (1995), Essentials of Neural Science and Behaviour, New York: McGraw-Hill/Appleton & Lange, ISBN 978-0-838-52245-5.
* Kandel, Eric R. (2005), Psychiatry, Psychoanalysis, and the New Biology of Mind, New York: American Psychiatric Publishing, ISBN 978-1-585-62199-6.
* Kandel, Eric R. (2007), In Search of Memory: The Emergence of a New Science of Mind, New York: W. W. Norton & Company, ISBN 978-0-393-32937-7.
* Kandel, Eric R. (2012), The Age of Insight: The Quest to Understand the Unconscious in Art, Mind, and Brain, from Vienna 1900 to the Present, New York: Random House, ISBN 978-1-4000-6871-5.
* Kandel, Eric R. (2016), Reductionism in Art and Brain Science: Bridging the Two Cultures, New York: Columbia University Press, ISBN 978-0-231-17962-1.
* Kandel, Eric R. (2018), The Disordered Mind: What Unusual Brains Tell Us About Ourselves, New York: Farrar, Straus and Giroux, ISBN 9780374287863.

## Kanpo estekak

* Datuak: Q155529
* Multimedia: Eric Kandel / Q155529
# Eric Roberts

Eric Roberts (1956ko apirilaren 18a, Biloxi, Mississippi) estatubatuar aktore bat da. Julia Roberts eta Lisa Roberts Gillan aktoreen anaia eta Emma Roberts aktorearen aita da.
Antzeztutako film nabarmenen artean honakoak daude: King of the Gypsies (1978), Raggedy Man (1981), Star 80 (1983), Runaway Train (1985), The Pope of Greenwich Village (1984), The Specialist (1994), The Odyssey (1997), Cecil B. Demented (2000), National Security (2003), The Dark Knight (2008), The Expendables (2010) eta Inherent Vice (2014).

## Kanpo estekak

* IMDBko fitxa irakurgai (Ingelesez)
* Datuak: Q207969
* Multimedia: Eric Roberts / Q207969
# Eric Liddell

Eric Henry Liddell (Tianjin, 1902ko urtarrilaren 16a- Shandong, 1945eko otsailaren 21a) eskoziar korrikalari, errugbi jokalari eta misiolaria izan zen.
Txinan jaio zen eskoziar familia baten barruan, eta gaztetatik kirolari onaren itxura hartu zuen. Halaber, kristautasuna nabarmenki erakutsi zuen. Edinburgheko unibertsitatean ikasi eta 1924ko Udako Olinpiar Jokoetan parte hartu zuen, Parisen, non norgehiagoka ibili baitzen Harold Abrahams judu ingelesaren aurka. Urte hartako entrenamendu eta lasterketen istorioa "Chariots of Fire" pelikulak jaso zuen, bi korrikalarien ezaugarri desberdinen arteko talka alegia.
Weihsiengo esparru-gunean hil zen Bigarren Mundu Gerran, buruko tumore batek jota.

## Ikus, gainera

* Atleta ezagunen zerrenda

## Kanpo estekak

* (Ingelesez)"The Eric Liddell Centre"
* Datuak: Q317422
* Multimedia: Eric Liddell / Q317422
# Eric Pascal

Eric Pascal (Donapaleu, 1974ko maiatzaren 4a-) baxenafar txirrindulari ohia da.

## Palmaresa

1998
* 3. Altsasuko Sarian
* 7. Circuito Montañésko etapa batean
1999
* 2. Nafarroako Itzuliko etapa batean

## Kanpo estekak

* Datuak: Q123513704
# Eliodoro de la Torre

Eliodoro de la Torre Larrinaga (Barakaldo, 1889ko martxoaren 6a - Baiona, 1946ko urtarrilaren 28a) euskal herritar politikari jeltzalea izan zen. Eusko Jaurlaritzako Ogasuneko eta Osasuneko sailburu izan zen.

## Bizitza

Kontularia lanbidez, London County Wesminster Bank banketxeko arduraduntzat lan egin zuen, eta Sociedad Minera de Villaodrid enpresako gerentetzat. Kooperatiben mugimenduko protagonista garrantzitsua izan zen, Eusko Langileen Alkartasunaren (ELA) sortzaileetarikoa 1911n, eta 1930ean ELAko lehendakaria ere.
Eusko Alderdi Jeltzaleko kidea izan zen, Deustuko Udaleko zinegotzi, 1933an Bizkaiko Gorteetako diputatu, Bizkaiko Defentsa Batzarreko Finantza kide, eta Ogasun Sailburu lehen Eusko Jaurlaritzan. Azken ardura horretatik, Euskadiren gastuak gutxitu eta gertutik kontrolatu zituen. Halaber, burtsa kontrolatu zuen, kontratazio eta esportazioak kontrolatu, industriei laguntzak eman, eta urrea pilatu eta banatu.
1937an, frankistek Alfredo Espinosa Osasun sailburua fusilatu ondoren, Ogasun Sailaz gainera Osasun Saila ere hartu zuen bere gain. Gernika, Euzkadi eta Otxandiano izeneko ospitaleak sortu zituen erbestean, Katalunian, eta elbarriei nahiz amaberriei zerbitzu eman zien Miarritzeko La Roseraie ospitalea, Kanboko tuberkulosi kontrako erietxea eta Berck-Plageko ospitalea sortu zituen, guztiak bere garaiko punta-puntako osasun zentroak.
Horrez gain, Gernika Batailoiaren sortzailetariko bat izan zen.

## Erreferentziak

* ↑ «Heliodoro de la Torre Larrinaga» Auñamendi Eusko Entziklopedia. .
* 1 2 3 4 Eusko Jaurlaritzako Gobernu Batzordearen erabakia, Eusko Jaurlaritzaren 70. urteurrena dela eta, 2006eko urriaren 7a.

## Kanpo estekak

* (Gaztelaniaz) Eusko Jaurlaritzaren akordioa lehenengo Jaurlaritzako kideak omenduz
* Datuak: Q4892082
# Elio

Elio Ziritza udalerriko herria da. 2008ko urtarrilaren 1eko erroldaren arabera biztanle bakarra dauka.

## Demografia eta biztanleria

Elioko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 2 | 2 | 2 | 2 | 2 | 2 | 2 | 1 | 1 |

## Erreferentziak

* ↑ Ziritza EODAn. Espainieraz Elío.

## Ikus, gainera

* Ziritza

## Kanpo estekak

* Datuak: Q8775248
# Elio Vittorini

Elio Vittorini (Sirakusa, Sizilia, Italia, 1908ko uztailaren 23a - Milan, Italia, 1966ko otsailaren 12a) italierazko idazlea eta itzultzailea izan zen.
Florentziako La Stampa eta Solaria aldizkarietan idatzi zituen lehen kontakizunak. Bere lehen eleberrietan kritika zorrotza egin zion italiar gizarteari: Piccola borghesia (1931, Burgesia txikia), Il garofano rosso (1933, Krabelin gorria) eta Conversazione in Sicilia (1941; Solasaldia Sizilian. Pello Lizarralde. Igela, 2021). Ondoren Uomini e no (1945, Gizona eta ez), Il Sempione strizza l´occhio al Fréjus (1947, Gizarajoa Frejusi begi-keinua egiten), Le donne di Messina (1949, Messinaren andereak), Diario in pubblico (1957, Egutegia jendaurrean) eta La città del mondo (1969, Munduko hiria). Bere garaiko Estatu Batuetako idazle asko ezagutarazi zituen Italian, baita haien zenbait obra italierara itzuli ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468658
* Multimedia: Elio Vittorini / Q468658
# Eliodoro Camacho probintzia

Eliodoro Camacho probintzia (gaztelaniaz: Provincia de Eliodoro Camacho) Boliviako La Paz departamenduko probintzia bat da. 2080 km²ko azalera du eta 2001eko erroldaren arabera 57745 biztanle zituen.

## Kanpo estekak

* Datuak: Q863138
* Multimedia: Eliodoro Camacho Province / Q863138
Txantiloi:La Paz departamenduko probintzia aurkibidea
# Elio Di Rupo

Elio Di Rupo (Morlanwelz, 1951ko uztailaren 18a) belgikar politikari sozialista da. Belgikako lehen ministroa izan zen 2011tik 2014ra. Gaur egun Valoniako ministro-presidente da.
Gurasoak italiarrak ziren. Eliok kimika ikasi zuen Monseko Unibertsitatean. 1982an Monseko Udaleko zinegotzi eta 2000. urtean hiriko alkate hautatu zuten. Belgikako diputatu eta senatari eta Europako Parlamentuko diputatu ere izan zen. Alderdi Sozialistako burua izan zen 1999tik 2011ra eta 2014tik 2019ra.
2011ko abenduan lehen ministro izendatu zuten, lehen frankofonoa 1979tik eta lehen sozialista 1974tik. 2014an Charles Michelek ordezkatu zuen. 2019tik Valonia eskualdeko ministro-presidentea da.

## Kanpo estekak

* Datuak: Q15048
* Multimedia: Elio Di Rupo / Q15048
# Elio Petri

Elio Petri (Erroma, 1929ko urtarrilaren 29a - ib., 1982ko azaroaren 10a) zinema zuzendari italiarra izan zen.

## Filmografia

* Nasce un campione (1954)
* I sette contadini (1957)
* L'assassino (1961)
* I giorni contati (1962)
* Il maestro di Vigevano (1963)
* Nudi per vivere (1964)
* Alta infedeltà, episodio Peccato nel pomeriggio (1964)
* La decima vittima (1965)
* A ciascuno il suo (film)|A ciascuno il suo (1967)
* Un tranquillo posto di campagna (1968)
* Ipotesi in Documenti su Giuseppe Pinelli (1970)
* Indagine su un cittadino al di sopra di ogni sospetto (1970)
* La classe operaia va in paradiso (1971)
* La proprietà non è più un furto (1973)
* Todo modo (film)|Todo modo (1976)
* Le mani sporche (1978) - film tv
* Le buone notizie (1979)

## Argitalpenak

* Roma ore 11 (Rome & Milan: Sellerio Editore Palermo, 1956; 2004).
* L’assassino (Milan: Zibetti, 1962). With Tonino Guerra.
* Indagine su un cittadino al di sopra ogni sospetto (Rome: Tindalo, 1970). With Ugo Pirro.
* La proprietà non è più un furto (Milan: Bompiani, 1973). With Ugo Pirro.
* Scritti di cinema e di vita, ed. by Jean A. Gili (Rome: Bulzoni Editore, 2007).
* Writings On Cinema & Life (New York: Contra Mundum Press, 2013). Ed. by Jean A. Gili

## Sariak

* Oscar 1970 atzerriko hizkuntzaren pelikula hoberenari: "Indagine su di un cittadino al di sopra di ogni sospetto"
* Palma d'Oro 1972: "La classe operaia va in paradiso"
* David di Donatello 1970 - Pelikula hoberena: "Indagine su di un cittadino al di sopra di ogni sospetto"
* David di Donatello 1972 - Pelikula hoberena: "La classe operaia va in Paradiso"
* Datuak: Q53044
* Multimedia: Elio Petri / Q53044
# Elio de Angelis

Elio de Angelis (Erroma, 1958ko martxoaren 26a - Marseilla, 1986ko maiatzaren 15a) italiar 1 Formulako gidaria izan zen.
1980tik 1986ra Shadow, Lotus eta Brabham taldeetan lehiatu zen lasterketetan eta bi garaipen lortu zituen Txapelketan. 1986ko maiatzaren 15ean hil zen istripu batean, BT55 autoa probatzen ari zela, Paul Ricard zirkuituan, Marseillan.
Gainera, piano-jotzailea zen, eta 1 Formulako azken zaldun gisa ezagutu zuten.
* Datuak: Q173115
* Multimedia: Elio de Angelis / Q173115
# Eskola peripatetikoa

Aristotelesen ondo-ondoko jarraitzaileen artean Teofrasto eta Eudemo Rodaskoa izan ziren ezagunenak (K.a. III. mendea); biok Aristotelesen jakintza-ikerketetan oinarritu ziren. Ondoko belaunaldiko filosofoek aldaketak sartu zituzten aristotelismoan: Aristoxeno Tarentokoa arimaren hilezkortasunaren aldeko izan zen; Dizearkok bizitza aktiboa proposatu zuen, maisuaren gogokoa izan zen bizitza kontenplatiboaren aldean; Estraton Lampsakoak, Aristotelesengandik guztiz aldendurik, haren metafisika baztertu eta Jainkoa naturaren indar ez kontzientetzat hartu zuen, giza arima animaliarenaren pareko ezartzen zuelarik. Gero tradizio peripatetikoa, erudizio huts bihurturik, ilunaldian murgildu zen, harik eta K.a. 50. urte inguruan Androniko Rodaskoak Aristotelesen obra argitaratu zuen arte. Horrek iruzkin- eta azalpen-egile anitzen obra eragin zuen; garrantzitsuenak Afrodisiako Alexandro eta Sinplizio izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Eskola politekniko

Eskola politeknikoa arlo teknikoan ikasgai anitzetako trebakuntza eskaintzen duen ikastetxe bat da, sarri unibertsitate mailan. Gehienetan eskola politekniko batek ingeniaritzako ikasketak eskaintzen ditu arlo ezberdinetan, hala nola mekanika, elektronika, informatika eta aeronautika.
# Eskolaita

Eskolaita oxido motako minerala da eta hematite taldearen kidea da.

## Ezaugarriak

Eskolaita oxido mineralaren formula kimikoa hau da: ${\ce {Cr2O3}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 8 - 8,5 da.

## Erreferentziak

* 1 2 (Ingelesez) «Eskolaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3732995
* Multimedia: Eskolaite / Q3732995
# Eskolako jolastoki

Eskolako jolastokia ikastetxeetako kanpoaldean, baina gehienetan ikastetxearen beraren esparruan, ikasleen jolas eta aisialdirako egon ohi den leku mugatua da, irekia edo estalpekoa.
Jolaserako espazio horretako jarduerak mota askotakoak izan daitezke, ikastetxearen, haurren adinaren eta jarduerak irauten duen denboraren arabera. Lehen hezkuntzako jolastokietan jarduerak antolamendu gutxiagokoak izan ohi dira -korrika egitea, salto egitea, banaka edo taldeka- eta bigarren hezkuntzakoetan taldekako kirolek espazio gehiago betetzen dute eta beste jarduera mota batzuk agertzen dira, adibidez solasaldiak, irakurtzea, ikastea edo, besterik gabe, atseden hartu eta lasai egotea. Harremanetarako eta helburu sozialerako toki ere badira.

## Kanpo estekak

* Datuak: Q206809
* Multimedia: School playgrounds / Q206809
# Eskola porrot

Eskola porrota haur edo gazte baten errendimendu akademiko eskasa eta iraunkorra da, aurreikusten diren epeetan curriculuma betetzea eragozten duena. Egungo ikuspegi pedagogiko gehienen arabera, eskola porrota ez da ikaslearen porrota, eskolak ikaslearekin duen harremanetan eraikitako errealitate bat baizik, gizartearen ordena moral eta kulturalaren isla dena eta hezkuntza-sistemak haurraren egoera eta beharretara egokitzeko ezintasuna adierazten duena.Areago, haurrak bere ikaskuntza-prozesuan dituen berezko zailtasunez haraindi, eskola porrota gizarteak hezkuntza eta kultura zabaltzean eta, hortaz, gizarte-aukerak banatzean sortzen dituen ezberdintasunekin loturik dagoela ere baieztatu da. Horrela, eskola porrot termino akademizista gutxiesgarria gainditu nahian, alternatiba zenbait ikasle hauek hezkuntza-sistematik baztertuta gera ez daitezen, egokitzapen kurrikularrak esaterako.

## Erreferentziak

* ↑ (Gaztelaniaz) Escudero Muñoz, Juan M.. (2005). «Fracaso escolar, exclusión educativa: ¿de qué se excluye y cómo?» Revista de Curriculum y Formación del Profesorado.

## Kanpo estekak

* Datuak: Q16684202
# Eskolaketa-liburu

Eskolaketa-liburua ikasle batek derrigorrezko hezkuntzan egindako ibilbidea, ikasturtez ikasturte izandako kalifikazioekin batera, frogatzen duen agiria da. Derrigorrezko hezkuntza egin bitartean, ikastetxe bakoitzari dagokio bertako ikasleen eskolaketa-liburuen zaintza eta ikasketa horiek bukatzean, ikasleari emango zaio.

## Kanpo estekak

* Datuak: Q12257208
# Eurylepis

Eurylepis Scincidae familiako narrasti genero bat da. Asiako hegoaldean eta mendebaldean bizi dira.

## Espezieak

* Eurylepis poonaensis (Sharma, 1970)
* Eurylepis taeniolatus Blyth, 1854

## Kanpo estekak

* Datuak: Q908964
* Multimedia: Eurylepis / Q908964
* Espezieak: Eurylepis (Scincidae)
# Eurylaimidae

Eurylaimidae Passeriformes barruan sailkatzen den hegazti familia bat da. Eurylaimus generoak ematen dio izena. Smithornis eta Pseudocalyptomena generoak Saharaz hegoaldeko Afrikan bizi dira; beste guztiak Himalayatik ekialdera bizi dira, Indonesia eta Filipinak barne.

## Generoak

* Smithornis
* Pseudocalyptomena
* Corydon
* Cymbirhynchus
* Eurylaimus
* Psarisomus
* Serilophus
* Calyptomena
* Sarcophanops

## Kanpo estekak

* Datuak: Q214621
* Multimedia: Eurylaimidae / Q214621
* Espezieak: Eurylaimidae
# Euryleonis

Euryleonis (Esparta, K.a. IV mendea) Aintzinako Olinpiar Jokoetako emakumezko zaldi gurdi gidari ospetsua izan zen.

## Biografia

Espartako emakumezko honek bi zalgurdi lasterketa irabazi zituen K.a. 368 urteko Olinpiar Jokoetan. Printzesa gisa deskribatu izan da, emakume aberatsa eta zaldi hazlea ere bazela aipatzen da. Olinpiar Jokoetako bigarren emakumezko stephanite (koroa eramalea) izan zen Ziniska printzesa espartarraren ondoren (honek k.a. 396an lau zaldi lasterketa irabazi zituen).

## Brontzezko estatua

Pausanias (k.o. II mendea) greziar bidaiari eta idazleak idatzi zuenez Espartan brontzeko estatua bat eraiki zioten, eta idatzi zuenez estatuaren aurrean ez zegoen espartarren garaipen militarrak adierazten zituzten beste estatuarik. Lakoniarren esanetan Skenôma inguruan zegoen.

## Erreferentziak

* ↑ Harder, Annette. (2010). Callimachus: Aetia. Oxford University Press, 389 or. ISBN 9780199581016..
* ↑ Hodkinson, Stephen. (1998). Patterns of bronze dedications at Spartan sanctuaries, c. 650—350 BC: towards a quantified database of material and religious investment. British School at Athens Studies.
* Datuak: Q44887
# Euskotren Kargo

Euskotren Kargo — lehen EuskoKargo izenez ezaguna — Eusko Trenbideak - Ferrocarriles Vascos S.A. enpresaren marka komertzial bat da, eta Euskal Autonomia Erkidegoko trenbide sare batzuetan merkantzia garraio zerbitzuak eskaintzen ditu. Trenbide sareak Euskal Trenbide Sareak kudeatzen ditu. Beste marka komertzialak Euskotren Trena, Euskotren Tranbia eta Euskotren Autobusa dira, eta Euskadiko tren bidezko bidaiari garraioez, tranbien ustiapenez eta autobus bidezko bidaiari garraioez arduratzen dira, hurrenez hurren.
Euskotren Kargok 42 Sgh 6000 plataforma ditu, 2006an Tafesa enpresa madrildarrak egina. Baita Banhèras de Bigòrrako Chemins de Fer Départamentauxek (CDF) eta TEAMek egindako 12 tren-makina ere.

## Erreferentziak

* ↑ Deia. «Palomino regresa a Euskotren como director general» (Noiz kontsultatua: 2013-01-29).
* ↑ EuskoTrenen webgunea
* ↑ «Primera locomotora para mercancías de EuskoKargo» Noticias de Gipuzkoa 2009/02/05.

## Kanpo estekak

* Datuak: Q142949
# Euskotren Bandera

Euskotren Bandera Emakumezkoen Traineru Ligako babesle nagusia den Euskotrenek urtero antolatzen duen bandera da. Ez du leku finkorik, lehenengo hirurak San Pedron izan ziren eta azken ekitaldiak Lekeition.

## Palmaresa

| Urtea | Tokia | Irabazlea | Bigarrena | Hirugarrena |
| 2012 | San Pedro | Zumaia | Rias Baixas | San Juan |
| 2013 | San Pedro | Zumaia | San Juan | Hibaika |
| 2014 | San Pedro | Hibaika | San Juan | Samertolameu |
| 2015 | Portugalete | Zumaia | San Juan | Hibaika |
| 2016 | Zumaia | San Juan | Hibaika | Orio |
| 2017 | Donostia | San Juan | Hibaika | Orio |
| 2018 | Santurtzi | San Juan | Orio | Arraun Lagunak |
| 2019 | Santurtzi | Orio | Arraun Lagunak | Hondarribia |
| 2020 | Lekeitio | Orio | Donostiarra | Hondarribia |
| 2021 | Lekeitio | Donostiarra | Orio | Arraun Lagunak |
| 2022 | Lekeitio | Orio | Arraun Lagunak | Tolosaldea |
| 2023 | Lekeitio | Arraun Lagunak | Orio | Tolosaldea |
| 2024 | Lekeitio | Arraun Lagunak | Tolosaldea | Donostiarra |

## Garaipenak

| Taldea | Garaipenak | Urteak |
| Zumaia | 3 | 2012, 2013, 2015 |
| San Juan | 3 | 2016, 2017, 2018 |
| Orio | 3 | 2019, 2020, 2022 |
| Arraun Lagunak | 2 | 2023, 2024 |
| Donostarra | 1 | 2021 |

## Kanpo estekak

* Datuak: Q61069158
# Exeter (Maine)

Exeter Ameriketako Estatu Batuetako inkorporatutako herri bat da. Penobscot konderrian kokatuta dago, Maine estatuan. 963 biztanle ditu, 38,59 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q3450628
# Exeter (Kalifornia)

Exeter Kaliforniako hiri bat da. Tulare konderrian kokatua dago. 2010ean 10.334 biztanle zituen, 6,4 kilometro koadrotan banatuta.

## Ikus, gainera

* Tulare konderria

## Kanpo estekak

* Datuak: Q986815
* Multimedia: Exeter, California / Q986815
# Exeter (Illinois)

Exeter Illinoiseko herri bat da. Scott konderrian kokatua dago. 2010ean 65 biztanle zituen, 1,79 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q2669232
# Eskolezita

Eskolezita silikato motako minerala da eta natrolita subtaldearen kidea da.

## Ezaugarriak

Eskolezita silikato mineralaren formula kimikoa hau da: ${\ce {CaAl2Si3O10 * 3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Scolecite: Mineral information, data and localities.» www.mindat.org (Noiz kontsultatua: 12-05-2019).
# Eskolta (saskibaloia)

Eskolta normalean jokalari baxua da, baina antolatu ordez saskiraketak egiten dituena. Eskolten helburu nagusia puntuak pilatzea da.
Normalean, hegalekoak baino txikiagoak eta arinagoak dira. Batzuetan antolatzaileei laguntza ematen diete baloia igotzeko, tweener izena izanik. Jamal Crawford honen adibidea da. Era berean, badaude batzuk hegalekoen lana egiten dutenak, swingman izena izanik. Egun Kobe Bryant, Tracy McGrady edo Kevin Martin eta lehen Michael Jordan era horretako lanak egiten dituzte.

## Erreferentziak

* ↑ "The Basketball Handbook" (15. orr.) (2004). Lee H. Rose ISBN 0-7360-4906-1
* ↑ BBC Sports academy Shooting Guards are 6'3"-6'7"

## Kanpo estekak

* Datuak: Q273199
* Multimedia: Shooting guards / Q273199
# Eskopolamina

Eskopolamina edo burundanga, (C$_{17}$H$_{21}$N$_1$O$_4$) belaikitik, estramoniotik eta beste landare solanazeo batzuetatik ateratzen den alkaloide pozoitsua da.
Lehendabizikoz Albert Ladenburg alemaniarrak 1880an isolatua, droga moduan erabiltzen dute.

## Erreferentziak

* ↑ Uribe-Granja, Manuel; Moreno-López, Claudia L.; Zamora S., Adriana; Acosta, Pilar J.. (2005eko iraila). «Perfil epidemiológico de la intoxicación con burundanga en la clínica Uribe Cualla S. A. de Bogotá, D. C» (pdf) Acta Neurológica Colombiana 21 (3): 197–201..
* ↑ «La burundanga o droga del violador, un mito muy real» El Correo 2015-05-29.

## Kanpo estekak

* Datuak: Q337188
* Multimedia: Scopolamine / Q337188